
A V I Z

asupra propunerii legislative pentru completarea art.57 alin.(4) a Codului Fiscal, aprobat prin Legea nr.571/2003 (actualizat la 24.03.2006)

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea art.57 alin.(4) a Codului Fiscal, aprobat prin Legea nr.571/2003 (actualizat la 24.03.2006), trimisă cu adresa nr. Pl.x 902 din 22 noiembrie 2006 şi înregistrată sub nr.31/1409 din 23 noiembrie 2006.


Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 14 noiembrie 2006.

Guvernul, prin adresa nr. 2160/D.P.S.G./13.07.2006, nu susţine adoptarea acestei propuneri legislative. 

Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă în şedinţa din 6 decembrie 2006.

Membrii comisiei au examinat propunerea legislativă, expunerea de motive şi avizul favorabil al Consiliului Legislativ nr. 883/26.06.2006.
În urma dezbaterilor, cu unanimitate de voturi, s-a hotărât avizarea negativă a propunerii legislative susmenţionate, întrucât reglementarea propusă se regăseşte deja în proiectul de Lege pentru modificarea şi completarea Legii nr. 571/2003 privind Codul fiscal, adoptat de ambele Camere ale Parlamentului.
În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,                                      SECRETAR,                                  

Sergiu ANDON                                     George BĂEŞU

